section_heading: Životopis
paragraph_text: Povratkom u Zenicu 2000. godine, prestao se baviti filmskom distribucijom i 2001. godine pokrenuo je Heineken Music Fest, demo-rock festival na kojem je godišnje nastupalo četrdesetak demosastava iz svih zemalja bivše Jugoslavije (nagrađeni sastavi: Southern Storm, Bilk, Flayer, Father, Beware). Godine 2002. utemeljio je godišnju BH glazbenu nagradu Davorin, koja je 2006. godine postala regionalna nagrada za najbolja glazbena ostvarenja u BiH, Hrvatskoj i Srbiji.